**Národná rada Slovenskej republiky**

**VII. volebné obdobie**

**Návrh**

**Zákon**

**z ......... 2017,**

**ktorým sa dopĺňa zákon Národnej rady Slovenskej republiky č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov.**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 596/2003 Z. z. o štátnej správe v školstve a školskej samosprávev znení zákona Národnej rady Slovenskej republiky č. [365/2004 Z. z.](http://www.zakonypreludi.sk/zz/2004-365), zákona Národnej rady Slovenskej republiky č. [564/2004 Z. z.](http://www.zakonypreludi.sk/zz/2004-564), zákona Národnej rady Slovenskej republiky č. [5/2005 Z. z.](http://www.zakonypreludi.sk/zz/2005-5), zákona Národnej rady Slovenskej republiky č. [475/2005 Z. z.](http://www.zakonypreludi.sk/zz/2005-475), zákona Národnej rady Slovenskej republiky č. [279/2006 Z. z.](http://www.zakonypreludi.sk/zz/2006-279), zákona Národnej rady Slovenskej republiky č. [689/2006 Z. z.](http://www.zakonypreludi.sk/zz/2006-689), zákona Národnej rady Slovenskej republiky č. [245/2008 Z. z.](http://www.zakonypreludi.sk/zz/2008-245), zákona Národnej rady Slovenskej republiky č. [462/2008 Z. z.](http://www.zakonypreludi.sk/zz/2008-462), zákona Národnej rady Slovenskej republiky č. [179/2009 Z. z.](http://www.zakonypreludi.sk/zz/2009-179), zákona Národnej rady Slovenskej republiky č. [179/2009 Z. z.](http://www.zakonypreludi.sk/zz/2009-179), zákona Národnej rady Slovenskej republiky č. [179/2009 Z. z.](http://www.zakonypreludi.sk/zz/2009-179), zákona Národnej rady Slovenskej republiky č. [184/2009 Z. z.](http://www.zakonypreludi.sk/zz/2009-184), zákona Národnej rady Slovenskej republiky č. [214/2009 Z. z.](http://www.zakonypreludi.sk/zz/2009-214), zákona Národnej rady Slovenskej republiky č. [38/2011 Z. z.](http://www.zakonypreludi.sk/zz/2011-38), zákona Národnej rady Slovenskej republiky č. [325/2012 Z. z.](http://www.zakonypreludi.sk/zz/2012-325), zákona Národnej rady Slovenskej republiky č. [345/2012 Z. z.](http://www.zakonypreludi.sk/zz/2012-345), zákona Národnej rady Slovenskej republiky č. [312/2013 Z. z.](http://www.zakonypreludi.sk/zz/2013-312), zákona Národnej rady Slovenskej republiky č. [464/2013 Z. z.](http://www.zakonypreludi.sk/zz/2013-464), zákona Národnej rady Slovenskej republiky č. [464/2013 Z. z.](http://www.zakonypreludi.sk/zz/2013-464), zákona Národnej rady Slovenskej republiky č. [61/2015 Z. z.](http://www.zakonypreludi.sk/zz/2015-61), zákona Národnej rady Slovenskej republiky č. [61/2015 Z. z.](http://www.zakonypreludi.sk/zz/2015-61), zákona Národnej rady Slovenskej republiky č. [188/2015 Z. z.](http://www.zakonypreludi.sk/zz/2015-188), zákona Národnej rady Slovenskej republiky č. [422/2015 Z. z.](http://www.zakonypreludi.sk/zz/2015-422), zákona Národnej rady Slovenskej republiky č. 91/2016 Z. z., zákona Národnej rady Slovenskej republiky č. 177/2017 Z. z., zákona Národnej rady Slovenskej republiky č. 182/ 2017 Z. z. sa dopĺňa takto:

1. V § 5 ods. 2 sa za písm. h) ruší bodka, vkladá sa čiarka a vkladá sa nové písm. i), ktoré znie:

„**i)** za personálne zabezpečenie realizácie výchovno-vzdelávacieho programu školy, vrátane zabezpečenia transparentných podmienok prijímania nových zamestnancov.“

2. Za § 5 sa vkladá nový §5a, ktorý znie:

„**(1)** Riaditeľ školy prijíma nových zamestnancov na základe výberového konania.

**(2)** Výberové konanie je povinný riaditeľ školy vyhlásiť najmenej 15 pracovných dní pred jeho uskutočnením a v rovnakom čase uverejniť aj podmienky konania výberového konania na vybranú pracovnú pozíciu na webovom sídle školy, zriaďovateľa a špecializovaných stránkach určených pre pedagogických a odborných pracovníkov.

**(3)** Výberového konania sa majú právo zúčastniť všetci uchádzači, ktorí splnia požadované kritériá v súlade so zákonom13b) a ktorí riadne a včas podali prihlášku.

**(4)** Písomné prihlášky do výberového konania môžu uchádzači zasielať spolu s fotokópiou relevantných dokladov na uvedenú adresu školy najneskôr do 5 pracovných dní pred konaním výberového konania, pričom rozhodujúcim je dátum na odtlačku pečiatky prepravcu na zaslanej prihláške.

**(5)** Riaditeľ školy je povinný zabezpečiť dôstojný a nestranný priebeh výberového konania so zabezpečením rovnakých podmienok pre všetkých prihlásených uchádzačov.

**(6)** Po skončení výberového konania je riaditeľ školy povinný do 3 pracovných dní písomne oznámiť uchádzačovi výsledok výberového konania spolu s odôvodnením.

**(7)** Riaditeľ školy nie je povinný vyhlasovať výberové konanie v prípade, ak je potrebné zabezpečiť výchovno-vzdelávací proces novým zamestnancom na zastupovanie, nie však na dobu dlhšiu ako 3 mesiace. Zamestnanec na zastupovanie môže na jednom pracovisku bez výberového konania pôsobiť maximálne 2 zastupovacie obdobia.

**Čl. II**

Zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení zákona č. 390[/2011 Z. z.](http://www.zakonypreludi.sk/zz/2008-462), zákona č. 325[/2012 Z. z.](http://www.zakonypreludi.sk/zz/2009-37), zákona č. 312[/2013 Z. z.](http://www.zakonypreludi.sk/zz/2009-184), zákona č. 14[/2015 Z. z.](http://www.zakonypreludi.sk/zz/2011-37), zákona č. 188[/2015 Z. z.](http://www.zakonypreludi.sk/zz/2011-390), zákona č. 125[/2016 Z. z.](http://www.zakonypreludi.sk/zz/2011-390), zákona č. 57[/2017 Z. z.](http://www.zakonypreludi.sk/zz/2012-324) sa mení a dopĺňa takto:

1. V § 5 ods. 1 sa na konci vety písm. g) ruší bodka, vkladá sa čiarka a vkladá sa nové písm. h), ktoré znie:

„**h)** rovné a transparentné podmienky prijímania do zamestnania na základe objektívneho výberového konania.“

**Čl. III**

Tento zákon nadobúda účinnosť 1. marca 2018.